Vahtisin ja pildistasin Sõrve õuel natuke taevast.    Nägin  - kolme metoori. Üks väga hilinend perseiid, üks kapa-tsügniid ja üks tundmatu elukas.  - palju satelliite, mõned jäid pildile ka  - üksikut välku, mis nägemise korraks täiesti ära  pimestas    Taevas on endiselt üsna hästi meeles, see on tore. :)    Pildid: mingit imetulemust minu komplektiga (450d + 85mm fix + statiiv) muidugi ei saa. Mu vilets nägemine ei luba silma järgi teravustada, tuli AF abil Jupiterile teravustada ja loota, et on täpne. Sõrves on Tallinna kuma üsna tugev, Kuu ka paistis, aga Linnutee oli siiski näha - sellised "keskmised" tingimused siis.    - Jupiter + kuud  - M31 (Andromeeda)  - M45 (Plejaadid)  - satelliidid  -  Luik, Lüüra, Kefeus (et näha, kas μ Cephei pildil ka punane tuleb)    Kõige huvitavam pilt sai kahe kõrvuti sati-jäljega. Säri oli kahjuks lühike (6s), nii algas ühe jälg sealt, kus teise oma algas, aga väga lähestikku on nad ikka.